**Fiosrú/Iarratas Cíosa maidir le Cearnóg Theach an Tionóil**

**Spás ailtireachta a bhfuil duaiseanna buaite aige is ea Cearnóg Theach an Tionóil atá i gcroílár Bharra an Teampaill i mBaile Átha Cliath. Tá an spás ilfheidhme léirithe faoin spéir sin iontach go deo chun imeachtaí cultúrtha agus margaí a chur i láthair.**

**Is féidir é a fháil ar cíos idir 07.00 agus 23.30 a chlog faoi réir comhaontaithe.**

**Seol an Fiosrú Cíosa seo chuig Bainisteoir Chearnóg Theach an Tionóil @** [**Admin@templebar.ie**](mailto:Admin@templebar.ie) **Teil. 087 194 7474**

|  |  |  |
| --- | --- | --- |
| Ainm Cuideachta |  | |
| Ainm Theagmhála |  | |
| Uimhir Fóin |  | |
| Seoladh ríomhphoist |  | |
| Seoladh sonraisc |  | |
| Seoladh ríomhphoist sonraisc |  | |
| Ainm Duine agus Cuideachta ar an Sonrasc |  | |
| Cláruimhir Charthanais (más infheidhme) |  | |
|  | | |
| Dáta(í) Cíosa |  | |
| Amanna Cíosa, feistiú agus dífheistiú san áireamh |  | |
| Uaireanta Oibríochta, ar oscailt don lucht freastail |  | |
| Togra an Imeachta nó achoimre ghearr air;  \*Tabhair faoi deara go ngearrfar táille ar ráta tráchtála ar imeachtaí a bhfuil brandáil tráchtála nó urraitheoir tráchtála acu. |  | |
| Déimeagrafach aoise a bhfuil coinne leis |  | |
| Líon lucht freastail a bhfuil coinne leis |  | |
| **An bhfuil na rudaí seo a leanas ag teastáil uait; marcáil X de réir mar is gá** | | |
| Stáitse The Ark?  \*Tabhair faoi deara go bhfuil córas fógartha poiblí ag teastáil le haghaidh an stáitse sin\* | Tá | Níl |
| Scáthanna báistí - ar féidir iad a oscailt, ag brath ar an aimsir, agus leibhéil séideáin gaoithe faoi luas 29km san uair ann | Tá | Níl |
| Teilgeoir & Scáileán Scannán (tabhair faoi deara nach féidir é a fheiceáil go dtí titim na hoíche) | Tá | Níl |
| An spás a bheith dúnta go hiomlán don phobal? | Tá | Níl |
| Faisnéis faoi thicéadú;   * Saor in aisce * Ní gá ticéad * Is gá ticéad * Eile | Dearbhaigh praghas na dticéad €\_\_\_\_\_\_\_\_\_\_\_\_\_ | |
| An bhfuil aon fhaisnéis eile ar mhaith leat a insint dúinn faoin imeacht atá beartaithe agat? |  | |
|  | | |
| An bhfuil “Ceadúnas ócáide” uait nó an bhfuil sé beartaithe agat iarratas a dhéanamh ar cheann? | Tá | Níl |
| Tá sé de chumas agam Comhairle Cathrach Bhaile Átha Cliath, The Ark, Taisce Chultúrtha Bharra an Teampaill a shlánú faoi Chumhdach Dliteanais Phoiblí le haghaidh €6.5 milliún | Tá | Níl |
| Tá árachas dliteanais fostóra agam le haghaidh €13 milliún | Tá | Níl |
| Tá mé chun faisnéis phoiblíochta, agus íomhánna, naisc leis na meáin shóisialta, faisnéis faoin suíomh gréasáin agus faisnéis faoi theagmháil phoiblí san áireamh, a sheoladh chugaibh 14-21 lá roimh dháta an imeachta | Tá | Níl |

Cinntigh go bhféachann tú ar Threoir Chomhairle Cathrach Bhaile Átha Cliath d’Eagraithe Imeachta maidir le húsáid an spáis seo; [Leabhrán Treorach d’Eagraithe Imeachta | Comhairle Cathrach Bhaile Átha Cliath](https://www.dublincity.ie/residential/arts-and-events/events-dublin-city/guidance-event-organisers)

**TÉARMAÍ COMHAONTAITHE MAIDIR LE CEARNÓG THEACH AN TIONÓIL A FHÁIL AR CÍOS**

Tá an comhaontú seo idir Cearnóg Theach an Tionóil (Comhairle Cathrach Bhaile Átha Cliath) agus an Ceadúnaí;

BEARTAS ÁIRITHINTE

* Ní mór Foirm Fiosraithe Cíosa a chomhlánú ina hiomláine maidir leis na dátaí atá beartaithe. Ní ‘choimeádfar’ dátaí gan an fhoirm sin.
* Eisítear luachan don Cheadúnaí bunaithe ar an bhfaisnéis atá san Fhoirm Fiosraithe Cíosa.
* Tar éis comhaontú, eisítear conradh don cheadúnaí bunaithe ar an luachan deiridh.

ÍOCAÍOCHT

* Tá táille chíosa Chearnóg Theach an Tionóil iníoctha le Comhairle Cathrach Bhaile Átha Cliath. Ní mór íocaíocht a dhéanamh trí Ríomhaistriú Airgid le cuntas bainc Chomhairle Cathrach Bhaile Átha Cliath, a léirítear ar bhun do shonraisc
* Tá costais The Ark iníoctha le Taisce Chultúrtha Bharra an Teampaill.
* Tá gach costas eile iníoctha le soláthraithe seirbhíse ar nós lucht slándála, léirithe, glantóirí, trealaimh srl.
* Ní mór íocaíocht a bheith faighte roimh dháta tosaithe an imeachta, é sin nó ní eiseofar Ceadúnas Imeachta

ÓL ALCÓIL

* I gcás ina bhfuil sé beartaithe alcól a dhíol ag an imeacht, tabharfaidh Bainistíocht Chearnóg Theach an Tionóil cead i scríbhinn don Cheadúnaí maidir le hól alcóil i gCearnóg Theach an Tionóil.
* Ní mór don Cheadúnaí Ceadúnas Ócáide a chur ar fáil tríd an gcúirt chun alcól a dhíol ar Chearnóg Theach an Tionóil.
* Teastaíonn Plean Bainistíochta Imeachta an Cheadúnaí uainn lena fhaomhadh CEITHRE seachtaine ar a laghad roimh dháta an imeachta.
* Mura soláthraítear plean cuimsitheach bainistíochta ceithre seachtaine roimh dháta an imeachta atá beartaithe, arna chomhlánú ag gairmí inniúil[[1]](#endnote-1), fágfaidh sé sin go mbeidh an t-iarratas neamhbhailí/cealaithe
* Ní mór don Cheadúnaí Plean Bainistíochta Imeachta a sholáthar do Stáisiún Gardaí Shráid an Phiarsaigh/Aonad Imeachtaí/Taisce Chultúrtha Bharra an Teampaill/The Ark CEITHRE seachtaine roimh dháta an imeachta.
* Ní mór go bhfaomhfadh bainistíocht Chearnóg Theach an Tionóil trealamh/struchtúir uile an bheáir sula dtabharfar isteach i gCearnóg Theach an Tionóil iad.
* Ní mór trealamh/struchtúir uile an bheáir a bhaint tar éis an imeachta.

SCANNÁNAÍOCHT, CUR AR SCÁILEÁN

* Is gá fógra DHÁ sheachtain ar a laghad ón gCeadúnaí le haghaidh scannánaíocht ar Chearnóg Theach an Tionóil.
* Ní mór don Cheadúnaí fianaise Árachais Dliteanais Phoiblí €6.5 milliún agus Árachas Fostóra €13 milliún a chur ar fáil. Ní mór litir chun Comhairle Cathrach Bhaile Átha Cliath agus Taisce Chultúrtha Bharra an Teampaill a shlánú a thabhairt do bhainistíocht Chearnóg Theach an Tionóil.
* Ní mór go mbeadh an ceadúnú ceart maidir le cóipcheart ag gach cur ar scáileán.

ÁRACHAS

* Ní mór don Cheadúnaí Clárú FSS do Dhíoltóirí Bia a sholáthar,
* Árachas Dliteanais Phoiblí €6.5 milliún agus Árachas Fostóra €13 milliún a sholáthar (lena slánófar Comhairle Cathrach Bhaile Átha Cliath, The Ark agus Taisce Chultúrtha Bharra an Teampaill).
* Tá an t-iarratasóir freagrach as gach éileamh agus as aon éileamh a fhéadfaidh eascairt go díreach ón imeacht seo.

CATHAOIREACHA, BRANDÁIL

* Níl suíocháin/cathaoireacha againn ar an láthair.
* Ní mór don Cheadúnaí gach íomhá bhrandála a sholáthar lena faomhadh ag Cearnóg Theach an Tionóil.
* Ní mór bearna 1.55 méadar a choinneáil ó bhallaí agus struchtúir Chearnóg Theach an Tionóil. Tabhair faoi deara an limistéar bándearg ar an léarscáil. [LÉARSCÁIL Chearnóg Theach an Tionóil.](file:///C:\Users\50356\AppData\Local\Microsoft\Windows\Temporary%20Internet%20Files\Meeting%20House%20Square%20Map.jpg)
* Má tá fearas teasa ar nós cócaireachta á úsáid, ní mór bearna 3 mhéadar a choinneáil ó bhallaí agus struchtúir Chearnóg Theach an Tionóil.
* Ní dhéanfar aon bhrandáil a ghreamú, a thairneáil, a ghliúáil, a théipeáil srl. ar aon bhalla, maoin ná scáth báistí de chuid Chearnóg Theach an Tionóil. Ní cheadaítear ach brandáil saorsheasaimh. Ní mór go bhfaomhfaidh bainistíocht Chearnóg Theach an Tionóil an bhrandáil uile. Ní mór an bhrandáil a choinneáil laistigh de Chearnóg Theach an Tionóil. Ní mór an bhrandáil a bhaint tar éis an imeachta. Ní fhágfar aon bhrandáil ar Chearnóg Theach an Tionóil tar éis dháta an imeachta.

FUAIM

* Is é 95dB an t-uasleibhéal fuaime. Déanfaidh an Rialaitheoir Imeachta faireachán ar na dordleibhéil chun an sceitheadh fuaime ó Chearnóg Theach an Tionóil a laghdú.
* Seiceálacha fuaime ó 5pm.
* Ceol comhthimpeallach roimh 5pm - Beidh na teorainneacha rialaithe a shocrófar maith go leor lena chinntiú nach sáróidh leibhéal torainn an cheoil LAeq 75 dB thar thréimhse 15 nóiméad ag aon áitreabh atá torann-íogair ar feadh na ceolchoirme/an imeachta.
* Molaimid scagaire druma a úsáid.
* Ní mór an cineál córais fógartha poiblí agus an suíomh ina mbeidh sé ar Chearnóg Theach an Tionóil a chomhaontú leis an mbainistíocht roimh aon imeacht trí úsáid a bhaint as léarscáil.
* Ní mór nach mbeidh callairí dírithe i dtreo Phríomhbhealach Isteach Chearnóg Theach an Tionóil (Sráid Essex Thoir).
* Ní mór callairí cealaithe torainn a úsáid.

EILE

* Ní mór stáitsí soghluaiste a bheith dírithe sa treo céanna le stáitse The Ark.
* Teastaíonn leithreas inaistrithe amháin nó dhá cheann acu, mar aon le húsáid 3 leithreas Chearnóg Theach an Tionóil, le haghaidh imeachtaí ag a bhfuil líon mór daoine nó úsáid an bheáir.
* Níl aon leithreas cathaoireacha rothaí ar Chearnóg Theach an Tionóil; mar sin, ní mór leithreas inaistrithe atá oiriúnach do chathaoireacha rothaí a fháil ar cíos.
* Ní mór don Cheadúnaí agus don díoltóir bia/beáir an bruscar ar fad a bhaint tar éis an imeachta.
* Féadfar scáthanna báistí a oscailt le haghaidh imeachtaí, ag brath ar an aimsir. Ní mór na leibhéil séideáin gaoithe a bheith faoi 29km san uair nó 18 msu. Ní mór iad a chur in áirithint roimh ré. Má thuartar gaotha os cionn 50 km san uair, beidh gá iad a bhaint anuas.
* Is é 8 dtona an t-uasmheáchan ar Chearnóg Theach an Tionóil.
* Amanna cuirfiú le haghaidh ceoil agus an bheáir: Luan-Déardaoin 11.30pm / Aoine-Domhnach 12 meán oíche. Ní chomhaontófar am cuirfiú níos déanaí ach amháin le faomhadh na bainistíochta.
* Ní mór go gcomhaontófar amanna Teachta Isteach agus Imeachta idir Cearnóg Theach an Tionóil agus an Ceadúnaí sula ndéantar conradh.
* D’fhéadfadh sé go mbeidh foireann slándála thar oíche ag teastáil; ag brath ar amanna an imeachta.
* Ní mór don Cheadúnaí cloí le gach beartas sláinte agus sábháilteachta de chuid Chearnóg Theach an Tionóil.
* Ní cheadaítear fulachtaí ná bácáil phoill (lasracha oscailte) ná sorcóirí gáis ar Chearnóg Theach an Tionóil.

SLÁINTE AGUS SÁBHÁILTEACHT

* Forchoimeádann Comhairle Cathrach Bhaile Átha Cliath nó an Garda Síochána an ceart aon ghníomhaíocht ar leith/gach gníomhaíocht atá beartaithe i bpáirc/spás oscailte a chur ar fionraí nó deireadh a chur léi ar chúiseanna sábháilteachta poiblí, brú tráchta nó núise nó ar aon chúis eile. Ní bheidh aon éileamh ná dliteanas ar na comhlachtaí reachtúla i gcás dá leithéid. Forchoimeádann Comhairle Cathrach Bhaile Átha Cliath an ceart toiliú a chur ar ceal nó a tharraingt siar am ar bith i bpáirceanna/spásanna oscailte.
* D’fhéadfadh Comhairle Cathrach Bhaile Átha Cliath a cheangal ar an iarratasóir imeacht a laghdú, a athlonnú nó a chur ar ceal ar dháta na háirithinte nó roimhe sin, i gcásanna éigeandála nó i gcás aon riachtanas rochtana dlisteanach eile, mura bhfuil socrú malartach sásúil ar fáil.
* Is é an t-iarratasóir atá freagrach as a chinntiú go mbeidh gach Teicneoir Éigeandála Leighis, Oibrí Paraimhíochaine agus Ard-Pharaimhíochaineoir cláraithe leis an gComhairle um Chúram Práinne Réamh-Ospidéil chun cleachtadh go dlíthiúil in Éirinn. Coinníonn an Chomhairle um Chúram Práinne Réamh-Ospidéil clár reachtúil ar bun ina bhfuil gach cleachtóir cúraim éigeandála réamh-ospidéil a chomhlíonann na caighdeáin riachtanacha.
* Ní mór don iarratasóir a dheimhniú dó/di féin go bhfuil an duine atá freagrach as an Ráiteas Sláinte agus Sábháilteachta agus an Plean um Measúnú Riosca maidir lena scannánaíocht inniúil chun é sin a dhéanamh. Is é an t-iarratasóir amháin atá freagrach as a chinntiú go ndéantar gach rud atá luaite sna pleananna a chur i gcrích mar a shonraítear sna cáipéisí a cuireadh faoi bhráid Chomhairle Cathrach Bhaile Átha Cliath ar feadh ré an imeachta.
* Níl aon fhreagracht ar Chomhairle Cathrach Bhaile Átha Cliath as bainistiú na sábháilteachta ar feadh ré an imeachta.
* Ní mór don iarratasóir an Reachtaíocht Sláinte agus Sábháilteachta uile, an tAcht um Shábháilteacht, Sláinte agus Leas ag an Obair, 2005, na Rialacháin um Shábháilteacht, Sláinte agus Leas ag an Obair (Foirgníocht), 2013, na Rialacháin um Shábháilteacht, Sláinte agus Leas ag an Obair (Feidhmiú Ginearálta) 2007, agus an tAcht Seirbhísí Dóiteáin, 1981 agus 2003 a chomhlíonadh. Ní mór na rialacháin uile a rinneadh faoi sin, agus gach reachtaíocht, rialachán agus Cód Cleachtais faofa ábhartha eile, a chomhlíonadh chun reáchtáil shábháilte an imeachta seo a chinntiú.
* Cloí leis na treoirlínte sláinte poiblí atá i bhfeidhm
* Riachtanais uile Fheidhmeannacht na Seirbhíse Sláinte a chomhlíonadh i ndáil leis an imeacht seo
* Ní mór gach trádálaí bia ag an imeacht seo a bheith cláraithe le Feidhmeannacht na Seirbhíse Sláinte chun comhlíonadh na rialachán sláinteachais bia a chinntiú
* A chinntiú go bhfuil maoirseacht leordhóthanach i bhfeidhm ag an imeacht seo
* Ní mór rochtain éigeandála a choinneáil ar bun i gcónaí
* Aontaím go gcloífidh an eagraíocht/chuideachta leis na ceanglais dhlíthiúla ar fad agus go gcloífidh sí le téarmaí an cheadaithe.

Fógra Príobháideachta

* Is chun an t-iarratas a phróiseáil, agus é sin amháin, a úsáidfear an fhaisnéis go léir atá á lorg. Ní bhailímid faisnéis phearsanta ar mhaithe le margaíocht tráchtála ná ar mhaithe lena tabhairt d’eagraíochtaí príobháideacha. D’fhéadfaí gur ghá ó am go ham do shonraí teagmhála a chur ar aghaidh chuig tríú páirtithe iontaofa mar chuid de phróiseáil d’iarratais, ar nós comhpháirtithe ar gníomhaireachtaí reachtúla iad, mar shampla, an Garda Síochána, ar choinníoll go n-aontaíonn na comhpháirtithe sin an fhaisnéis sin a choinneáil faoi rún.
* Ní bheidh rochtain ach ag na fostaithe sin atá ag próiseáil d’iarratais ar aon fhaisnéis neamhphoiblí phearsanta a chuireann tú ar fáil.
* Is é ár mbeartas faisnéis atá bailithe againn a choinneáil ar feadh tréimhse cúig bliana agus fáil réidh leis an bhfaisnéis sin ar bhealach slán ag deireadh na tréimhse sin.
* Déan teagmháil lenár nOifigeach Cosanta Sonraí ag dataprotection@dublincity.ie nó 01 222 3775.

Costais gan CBL a áireamh

* Ráta Cíosa Cultúrtha an Ionaid €100
* Ráta Cíosa Tráchtála an Ionaid €3,000
* Costais na hÁirce – ar fáil ach é a iarraidh

**Aontaím leis na Téarmaí, Coinníollacha agus Praghsanna thuas;**

Síniú an Cheadúnaí/Iarratasóra

:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dáta:\_\_\_\_\_\_\_\_\_\_\_\_\_

Ba cheart féachaint ar an reachtaíocht agus na treoracha seo a leanas sula n-ullmhaítear Dréachtphlean Imeachta;

* [An tAcht um Pleanáil agus Forbairt, 2000](https://www.irishstatutebook.ie/eli/2000/act/30/enacted/en/pdf)
* [An tAcht um Shábháilteacht, Sláinte agus Leas ag an Obair, 2005](https://www.irishstatutebook.ie/eli/2005/act/10/enacted/en/print)
* [Na Rialacháin maidir le Sábháilteacht, Sláinte agus Leas ag an Obair (Feidhmiú Ginearálta), 2007](https://www.irishstatutebook.ie/eli/2007/si/299/made/en/print)
* [Na Rialacháin maidir le Sábháilteacht, Sláinte agus Leas ag an Obair (Foirgníocht), 2013](https://www.irishstatutebook.ie/eli/2013/si/291/)
* [Creat um Bainistíocht Móréigeandála](https://www.gov.ie/en/collection/ca182-a-framework-for-major-emergency-management/)
* [Cód Cleachtais um Shábháilteacht ag Ceolchoirmeacha Popcheoil Faoin Aer agus imeachtaí eile ceoil faoin aer a d’eisigh an Roinn Oideachais, 1996.](\\\\dccdata\\cande\\home\\50356\\Code of Practice for Safety at Outdoor Pop Concerts and other outdoor musical events as issued by the Department of Education, 1996.)
* [Na Rialacháin maidir le Sábháilteacht Dóiteáin in Áiteanna Tionóil (Éascaíocht Éalú), 1985.](https://www.irishstatutebook.ie/eli/1985/si/249/made/en/print)
* [Cód Cleachtais chun Sábháilteacht Dóiteáin in Áiteanna Tionóil a Bhainistiú a d’eisigh an Roinn Comhshaoil](https://www.gov.ie/en/publication/51425-code-of-practice-for-the-management-of-fire-safety-in-places-of-assembly/)
* [An tAcht Seirbhísí Dóiteáin (Leasú), 2003.](http://www.acts.ie/en.act.2003.0015.4.html#:~:text=%E2%80%94(1)%20If%20an%20authorised,this%20Act%2C%20the%20authorised%20person)
* [Ceanglais agus Treoir FSS maidir le hImeachtaí Slua Faoin Aer](https://www.google.ie/url?sa=i&url=https%3A%2F%2Fassets.gov.ie%2F243199%2Fa124bd4e-f9f2-495a-ba19-8131c35ffe46.pdf&psig=AOvVaw26Mn9lInzGViPWbqjNzSTS&ust=1725035075992000&source=images&cd=vfe&opi=89978449&ved=0CAQQn5wMahcKEwjI9bnQzpqIAxUAAAAAHQAAAAAQBA" \t "_blank)
* [An tAcht Seirbhísí Dóiteáin, 1981](https://www.irishstatutebook.ie/eli/1981/act/30/enacted/en/html" \t "_blank)
* [Rialacháin Foirgníochta, 2006 Doiciméad B maidir le Treoir Theicniúil um Shábháilteacht Dóiteáin](https://www.gov.ie/en/publication/263ee-technical-guidance-document-b-fire-safety/" \t "_blank)
* [An tAcht um Sheirbhísí Slándála Príobháidí, 2004](http://www.irishstatutebook.ie/eli/2004/act/12/enacted/en/html)
* [I.R. Uimh. 302/2014 - Na Rialacháin maidir le Slándáil Phríobháideach (Ceadúnú agus Caighdeáin) (Slándáil Imeachta), 2014](https://www.irishstatutebook.ie/eli/2014/si/302/made/en/print" \t "_blank)
* Aon treoir nó cód cleachtais ábhartha eile is infheidhme maidir leis an gcineál imeachta atá beartaithe agat.

1. An tAcht um Shábháilteacht, Sláinte agus Leas ag an Obair, 2005

   (2) (*a*) Chun críocha na bhforálacha reachtúla iomchuí, measfar gur duine inniúil duine más rud é, ag féachaint don tasc a éilítear air nó uirthi a chomhlíonadh agus ag cur i gcuntas méid nó guaiseacha (nó iad araon) an ghnóthais nó na bunaíochta ina ngabhann sé nó sí obair de láimh, go bhfuil ag an duine dóthain oiliúna, taithí agus eolais atá cuí do chineál na hoibre atá le gabháil de láimh. [↑](#endnote-ref-1)